जेब्ला गोबां सुबुं अनजिमा थानाय जायगाफोर फारियै- सेरफांगुरि, दटमा, कचुगांव, राम्पलबिल, आरो पाटगांव ओनसोलफोरा गोग्लैसोनानै मोनसेबो गोजौ सोलोंथायनि खाबुफोर गोयामोन आब्ला बिथां 1977 माइथायाव क’कराजार जिल्लानि सेरफांगुरिआव जनता कलेजखौ गायसंजेनदोंमोन। बे ओनसोलनि माखासे सुबुंफोरखौ लानानै सोलोंसालिखौ लाखिनानै दोन्नायाव बिथांआ गावनि जिउनि समखौनो होसोम जोबना गालाङो। दासान्दि जनता खलेजआ मोनसे सोलोंथायनि जायगा आरो गियाननि फुंखा जानानै थाबाय।